**Pravila kreativnog natječaja OSVOJI ULAZNICE ZA EKSKLUZIVNI EVENT S DIA MAROM**

**Trajanje i dinamika natječaja**

Na Instagram profilu @city.center.one 15. siječnja bit će postavljena objava koja komunicira nagradni natječaj. Followeri se pozivaju da u definiranim terminima, u komentaru ispod objave, postave autorski komentar u kojemu odgovaraju na kreativno nagradno pitanje postavljeno u objavi.

**Nagrada**

Ukupan fond nagrada za kreativni natječaj sastoji se od:

2 x 2 ulaznice za ekskluzivni event s Dia Marom u Cineplexxu City Center one Zagrebu (17. siječnja) + poklon paket

2 x 2 ulaznice za ekskluzivni event s Dia Marom u Cineplexxu City Center one Split (18. siječnja) + poklon paket

Pojedinačna nagrada za kreativni natječaj sastoji se od:

1 x 2 ulaznice za ekskluzivni event s Dia Marom u Cineplexxu + poklon paket

**Pravila i uvjeti natjecanja**

Pravo na sudjelovanje u Kreativnom natječaju i pravo na nagradu imaju svi državljani Republike Hrvatske koji imaju navršenih 16 godina u trenutku objave ovog natječaja. Maloljetnici koji su navršili 16 godina mogu biti dobitnici nagrada i primiti osvojenu nagradu prema zakonom propisanim uvjetima, tj. ako su zakonski zastupnici maloljetnog dobitnika prihvatili nagradu umjesto maloljetnog dobitnika. Osobe mlađe od 16 godina nemaju pravo sudjelovanja u natječaju i ako se utvrdi da odabrani dobitnik nije poštivao uvjete natječaja, tj. da nije imao navršenih 16 godina u trenutku objave natječaja, bit će isključen iz natječaja i nagrada mu neće biti dodijeljena.

Pravo na sudjelovanje u Kreativnom natječaju ostvaruje se objavom autorskog komentara korisnika na zadanu temu i u zadanom roku ispod Instagram objave na profilu @city.center.one.

Komentari će biti nagrađeni u vrijeme definirano propozicijama. Ako u bilo kojem trenutku organizator posumnja da sudionik zlorabi mehaniku natječaja, zadržava pravo isključenja korisnika iz natječaja.

Zlorabljenjem mehanike natječaja smatra se, ali nije isključivo ograničeno na:

1. Prijavljivanje komentara koji nije autorski ili za kojeg se nema pravo korištenja. U ovom slučaju organizator će direktno kontaktirati natjecatelja, koji je dužan odgovoriti u roku od 24 sata na direktan upit te pružiti dokaze o autorskom djelu.

2. Prijavljivanje komentara uvredljivog ili vulgarnog sadržaja, u kojima se prikazuju javne ličnosti, ističu se vjerski simboli, simboli mržnje ili uvredljivi motivi. U gore navedenim slučajevima organizator zadržava pravo istog trenutka natjecatelja isključiti iz natječaja bez dodatnog direktnog obraćanja prema natjecatelju. Organizator natječaja zadržava pravo konačne odluke o diskvalifikaciji korisnika za slučajeve kršenja pravila natječaja, te neetičke slučajeve koje u pravilniku nije predvidio. Organizator zadržava pravo dopune pravilnika u svrhu korekcije mogućih novonastalih nepoštenih radnji koje štete duhu natjecanja, te njihovih sudionika.

Nagradni natječaj može se prekinuti, otkazati ili staviti u stanje mirovanja samo u slučaju da nastupe okolnosti za koje priređivač nije odgovoran, odnosno koje nije mogao spriječiti, otkloniti ili izbjeći. Sudionici će o prekidu nagradnog natječaja biti obaviješteni putem internetske stranice City Center one. Organizator zadržava pravo promjene pravila ako nastupe situacije za koje smatra da iziskuju neke promjene u pravilima natječaja.

**Objava rezultata**

Rezultati natječaja i dobitnici će biti objavljeni 16. siječnja 2020.

Imena dobitnika će biti objavljena na web-stranici City Centera one East i Split u članku koji komunicira nagradni natječaj, a dobitnici će biti kontaktirani u inbox svoga profila na Instagramu zbog provjere točnosti osobnih podataka (odgovara li osobno ime korisničkom imenu) i provjere dobi dobitnika (ima li dobitnik navršenih 16 godina i je li mlađi od 18 godina) te dogovora oko preuzimanja nagrade.

Dobitnici nagrade preuzimaju u Cineplexxu City Centera one East ili Split, odnosno onog centra za kojeg su se natjecali.

**Obrada osobnih podataka**

U odnosu na sve sudionike obrađujemo njihovo korisničko ime na Instagramu, a u odnosu na dobitnika i dodatne osobne podatke (ime i prezime, ako je različito od korisničkog imena, godinu / datum rođenja i (ako je primjenjivo) ime i prezime zakonskog zastupnika ili skrbnika koji će preuzeti nagradu te potpis osobe koja preuzima nagradu). Sve navedene podatke koristimo isključivo u svrhu organizacije i provođenja nagradnog natječaja, budući da su nam oni nužni za odabir i kontaktiranje natjecatelja, provjeru ispunjavanja uvjeta natječaja te objavu dobitnika i dodjelu nagrade. Detaljne informacije o obradi osobnih podataka (svrhama, razdobljima čuvanja podataka, pravima ispitanika, itd.) prilog su ovih pravila i čine njihov sastavni dio (Prilog 1 – Obavijest o obradi osobnih podataka).

**Pravo na nagradu**

Sudionici koji sudjeluju u natječaju kao i dobitnici nemaju pravo zahtijevati drugačije nagrade od onih za koje su se natjecali i osvojili ih u postupku sukladno ovim Pravilima. Nagrade se ne mogu zamijeniti za novac, druge proizvode ili usluge. Preuzimanjem nagrade prestaju sve obveze Priređivača prema dobitniku/cima. Nagrade nisu prenosive.

**Suglasnost s pravilima natječaja i uvjetima korištenja**

Sudionici natječaja suglasni su s ovim pravilima i uvjetima korištenja, uključujući s uvjetima obrade njihovih osobnih podataka opisanim u prilogu.

**Dostupnost natjecanja/aplikacije**

Priređivač nije odgovoran za dostupnost servisa Instagram i/ili komponenata koje taj servis osigurava za normalno odvijanje natjecanja, kao ni za dostupnost internet poslužitelja. Instagram nije ni na koji način povezan s ovim natječajem.

**PRILOG 1 - OBAVIJEST O OBRADI OSOBNIH PODATAKA**

Voditelj obrade: Manta d.o.o. te Kauffman i Hoffman d.o.o., kao upravitelj trgovačkih centara City Center one i priređivač nagradnog natječaja.

**Koji podaci se prikupljaju i zašto?**

U sklopu prijave za nagradni natječaj prikupljamo korisničko ime i autorske. Prikupljene podatke koristimo isključivo u svrhu organizacije i provođenja nagradnog natječaja, budući da su nam oni nužni za odabir točnog odgovora u skladu s propozicijama, za objavu rezultata natječaja te za kontaktiranje dobitnika. Ako nisu dani svi zatraženi podaci, osoba nema pravo sudjelovanja u nagradnom natječaju. Nakon odabira dobitnika nagradnog natječaja, prikupljamo ime i prezime dobitnika (ili provjeravamo njihovu točnost, ako se korisničko ime sastoji od imena I prezimena), godinu / datum rođenja te, ako je dobitnik maloljetnik s navršenih 16 godina, ime I prezime zakonskog zastupnika / skrbnika koji će preuzeti nagradu. Prilikom preuzimanja nagrade, vrši se uvid u osobnu iskaznicu dobitnika odnosno njegovog zakonskog zastupnika / skrbnika (ne uzimamo kopiju niti dodatne podatke s osobne iskaznice) te se prikuplja potpis preuzimatelja nagrade.

Prikupljene podatke koristimo isključivo u svrhu izvršenja obveze definirane nagradnim natječajem, budući da su nam oni potrebni za identifikaciju dobitnika, utvrđivanja ispunjavanja pravila natječaja (minimalna dob sudionika), dodjelu nagrade te evidentiranja da je dobitnik preuzeo nagradu. Provođenjem nagradnog natječaja priređivač ujedno ostvaruje svrhe promoviranja svojih aktivnosti, proizvoda i usluga te unapređenja svog poslovanja. Pravna osnova jesu pripremne radnje poduzete na zahtjev ispitanika, odnosno, izvršenje naše obveze (ugovora) prema ispitaniku. Potpis preuzimatelja nagrade prikupljamo na temelju našeg legitimnog interesa ostvarivanja i obrane pravnih zahtjeva.

Ukoliko sudionik objavljuje fotografiju na kojoj se nalazi u društvu drugih osoba, isti objavom fotografije jamči da je, u skladu s propisima zaštite podataka, prethodno pribavio valjanu privolu (suglasnost) drugih osoba za objavu fotografije na svom profilu na Instagramu i korištenje fotografije u svrhu ovog natječaja i u skladu s njegovim pravilima.

**Tko ima pristup vašim podacima i koliko dugo ih čuvamo?**

Uvid u korisničko ime, autorski komentar i autorsku fotografiju mogu imati svi posjetitelji Instagram profila autora te Instagram stranice i odgovarajući hashtag. Vodite računa da, nevezano za natječaj, autorske fotografije mogu biti podijeljene putem drugih kanala (primjerice Facebooka), u kojem slučaju uvid u fotografije mogu imati i svi posjetitelji tih kanala na kojima su fotografije podijeljene (pri čemu su fotografije pod kontrolom osobe koja ih je podijelila te izvan kontrole voditelja obrade). Uvid u objavu o konačnom dobitniku (korisničko ime) mogu imati svi posjetitelji web-stranice City Centera one, na kojoj je postavljen članak koji komunicira nagradni natječaj. Pristup imenu i prezimenu dobitnika (ako je različito od korisničkog imena), godini / datumu rođenja dobitnika, i imenu i prezimenu zakonskog zastupnika / skrbnika (kada je dobitnik maloljetnik s navršenih 16 godina) te potpisu osobe koja preuzima nagradu imaju samo za to ovlaštene osobe priređivača natječaja (točnije, odgovorne osobe i nadležni (marketing, IT i pravni) odjeli društva Manta d.o.o. i Kauffman i Hoffman d.o.o.). Dodatno, te podatke dostavljamo osobama koje smo ovlastili za predaju nagrade i koje djeluju isključivo po našim uputama. Riječ je o zaposlenicima naših poslovnih partnera koji rade na infopultu. Autorske fotografije i popratni hashtag nisu objavljeni na kanalima City Centera one te objave nisu pod našom kontrolom. Autor (sudionik) u svakom trenutku ima mogućnost brisanja autorske fotografije, uklanjanja hashtaga s fotografije ili zaključavanja profila na Instagramu. Uputa je sudionicima da uklone hashtagove, odnosno, javne objave fotografija nakon proteka natječaja (objave dobitnika) te je isključivo volja i odgovornost sudionika ako autorske fotografije ostanu javno objavljene nakon toga. Podatke koji su javno objavljeni na web-stranici City Centera one držimo objavljene za vrijeme trajanja nagradnog natječaja i kroz dodatno razdoblje nakon toga koje je potrebno za promoviranje budućih sličnih natječaja, što nikako nije više od 3 mjeseca od objavljivanja nagradnog natječaja. Nevezano za javne objave, podatke dostavljene u sklopu natječaja – podatke o dobitnicima te slike zaslona (tzv. screenshotove) prijavljenih fotografija s korisničkim imenom – čuvamo za interne potrebe za vrijeme koje je potrebno za rješavanje eventualnih pritužbi nakon provedenog natječaja (do maksimalno 6 mjeseci), odnosno, iznimno duže ako je to potrebno za ostvarivanje ili obranu pravnih zahtjeva, u skladu sa zakonskim zastarnim rokovima (do maksimalno 5 godina) odnosno do pravomoćnog okončanja tih postupaka). U svakom slučaju, poduzimamo sve odgovarajuće mjere zaštite povjerljivosti i sigurnosti osobnih podataka, a posebice de je pristup podacima strogo ograničen na osobe ovlaštene obrađivati podatke za navedene svrhe.

**Vaša prava i kontaktni podaci**

* Pravo na pristup informacijama: imate pravo dobiti potvrdu o obradi vaših osobnih podataka (uključujući kopiju tih podataka) te dodatne informacije o obradi vaših podataka i vašim
* Pravo na brisanje: ako su ispunjeni uvjete predviđeni propisima (npr. ako podaci više nisu nužni u odnosu na svrhe za koje su obrađivani), imate pravo ishoditi, bez nepotrebnog odgađanja, brisanje svojih osobnih podataka. Ako ipak postoji zakonit razlog za daljnju obradu podataka, o tome ćemo vas detaljno informirati u sklopu odgovora na vaš zahtjev.
* Pravo na ispravak: ako su vaši podaci netočni ili nepotpuni, imate pravo ishoditi ispravak odnosno dopunu tih podataka.
* Pravo na ograničenje obrade: ako su ispunjeni uvjete predviđeni propisima (npr. ako smatrate da obrada nije zakonita, ali ne želite da vas brišemo iz baze podataka), imate pravi ishoditi ograničenje obrade vaših podataka.
* Pravo na prigovor: kada vaše podatke obrađujemo na temelju legitimnog interesa (kao u slučaju čuvanja odnosno držanja objavljenih podataka u marketinške svrhe), imate pravo prigovoriti obradi svojih podataka. U slučaju takvog prigovora nećemo dalje obrađivati vaše osobne podatke, osim u slučaju da dokažemo da postoje uvjerljivi legitimni razlozi za obradu koji nadilaze vaše interese ili ako je to potrebno radi ostvarivanja ili obrane naših pravnih zahtjeva.
* Pravo na prenosivost: u mjeri u kojoj se obrada provodi automatiziranim putem, imate pravo svoje osobne podatke zaprimiti u strukturiranom, uobičajeno upotrebljavanom i strojno čitljivom formatu i prenijeti ih drugom pružatelju usluga. Ako je to tehnički izvedivo, imate pravo na izravni prijenos podataka od nas drugome voditelju obrade.

Kontakt za ostvarivanje prava: marketing@citycenterone.hr. Također, u svakom trenutku imate pravo podnijeti pritužbu u vezi obrade svojih osobnih podataka Agenciji za zaštiti osobnih podataka, Martićeva ulica 14, 10 000 Zagreb (http://azop.hr/)